Strelca najbolj osreči svoboda in veliko prostora ter inovativnosti v odnosih, tudi drugim dopušča dosti svobode v odnosih. Če hočete osrečiti strelca, ga povabite na potovanje, dolg filozofski pogovor ali pa na res dobro zabavo, večerjo ali pijačo. Zelo rad je tudi v postelji v dvoje. Darila za strelca so gotovo filozofska knjiga, kolo ali vozovnica za križarko. Lahko mu podarite tudi kakšno zbirateljsko stvar, prej se pozanimajte, kaj ima rad. Največkrat so to filmi. Osrečili ga boste tudi, če boste sprejeli kakšno darilo od njega, saj zelo rad podarja.